kardosdrur/scandi-wiki huggingface dataset:
Björn Kristjánsson

Björn Kristjánsson (født 26. februar 1858, død 18. august 1939) var en islandsk forretningsmand, bankdirektør og politiker, der repræsenterede en lang række partier, men det meste af sin karriere var tilknyttet det første Selvstændighedsparti.

Han sad i Altinget for Gullbringusýsla og Kjósarsýsla 1900–31 og var finansminister i den første islandske regering, der dannedes af Jón Magnússon 4. januar 1917 efter indførelsen af parlamentarismen som statsskik på Island. 28. august 1917 udtrådte han af regeringen efter en intern strid i Selvstændighedspartiet og blev afløst af partifællen Sigurður Eggerz. Som medlem af den islandske regering under hjemmestyret var Björn Kristjánsson også minister for Island, og dermed medlem af den danske regering.

Familie 
Björn var søn af Kristjan Vernharðsson (1823-1898) og Þórunn Halldórsdóttir (1827-1898). Han var gift med Sigþrúður Guðmundsdóttir (1852-1928), og de blev forældre til tvillingerne Jón og Jonas Valgerður (1887). Desuden fik han sønnen Halldór Hansen (1889) uden for ægteskab med Sigrún Halldórsdóttir.

Kilder 
 althingi.is: Björn Kristjánsson (islandsk) 

Erhvervsfolk fra Island
Bankdirektører
Altingsmedlemmer
Ministre fra Island
Johannes Kaarsberg

Johannes Peder Friedenreich Kaarsberg (født 21. april 1856 i Græse, død 25. marts 1917 i København) var en dansk læge. Han var bror til Hans Kaarsberg.

Kaarsberg studerede oprindelig teologi, men gik derefter over til medicinen og tog eksamen 1881. Som kandidat arbejdede han først på Børnehospitalet, senere under Frantz Howitz på Frederiksberg Hospital og på Kommunehospitalet, hvor han også var reservekirurg 1881—91. En del af sin uddannelse fik han på Fødselsstiftelsen, hvor han 1891—94 var fast kandidat og reserveakkuchør. Doktorgraden tog Kaarsberg 1884 med en afhandling Om den Emmetske Ruptur. Efter Asger Stadfeldts død konkurrerede han med Leopold Meyer om professoratet i obstetrik, men besejredes. Derimod udnævntes han 1900 til overlæge ved Sankt Lukas Stiftelsen, hvor han udfoldede en meget betydelig virksomhed som kirurg. Han udnævntes 1900 til titulær professor og nød stor anseelse som en af Nordens ledende kirurger, hvad der gav sig udslag i, at han gentagne gange benyttedes som dommer ved konkurrencer.

Kilder

Eksterne henvisninger 
 

Kirurger fra Danmark
Titulære professorer fra Danmark
Danskere i 1800-tallet
Danskere i 1900-tallet
Men med åbne øjne

Liden Sol er det fjerde studiealbum fra den danske sangerinde Helene Blum. Det blev udgivet den 26. januar 2013.

Sangene er fortolkninger af litteratur og sange skrevet af H.C. Andersen, Jeppe Aakjær, Viggo Stuckenberg, Sophus Claussen og Kim Larsen.

Musikmagasinet GAFFA gav albummet fire ud af seks stjerner og roste særligt samspillet mellem Blum og hendes mand Harald Haugaard som medvirker på albummet. Anmelderen fra Lydtapet.net var anderledes kritisk, og skrev at " uanset hvor dygtig en sangerinde Helen Blum" så var albummet "ganske enkelt for pænt og tordnende ufarligt." Q bragte en positiv anmeldelse og skrev bl.a. at Blum "synger ... fantastisk" og at selvom de allerbedste var at høre Blum live, så vil det at lytte til "hendes album [være] det næstbedste."

Spor 
 "Du Som Har Levet" - 3:16
 "Når Først Vi Har Sagt Farvel" - 5:13
 "Isfuglens Skrig" - 4:30
 "Læber Åbnes" - 2:48
 "I Marts" Sophus Claussen - 3:57
 "Hjertet Ved" - 4:12
 "Gådevisen" - 4:27
 "Syrenprinsessen" Kim Larsen - 3:38
 "Storken" - 3:41
 "Høst" - 3:21
 "Jeg Sover Men Mit Hjerte Våger" Poul Borum, Poul Borum - 2:32

Medvirkende 
 Helene Blum - vokal
 Harald Haugaard - violin
 Rasmus Zeeberg - guitar, mandolin
 Sune Hansbæk - guitar
 Kirstine Elise Pedersen - cello
 Tapana Varis - kontrabas, jødeharpe
 Torben Sminge - flygelhorn
 Sune Rahbek - percussion

Referencer 

Helene Blum-album
Album fra 2013
Andreas Heusler

Andreas Heusler henviser til:

 Andreas Heusler (1802-1868) (1802–1868) – schweizisk jurist
 Andreas Heusler (1834-1921) (1834–1921) – schweizisk jurist
 Andreas Heusler (filolog) (1865–1940) – schweizisk filolog
Ängelholms hjemstavnspark

Ängelholms hjemstavnspark (sv. Ängelholms hembygdspark) er en lokalhistorisk park i Ängelholm i det nordvestlige Skåne.

Om parken 
Ängelholms hjemstavnspark har årligt omkring 300.000 besøgende. I parken findes museer, et værtshus, grillpladser og en legeplads. Der findes også en mindre zoo med blandt andet dådyr, skrueged (asiatisk vildged, Capra falconeri), grise, høns, fasaner og kaniner.

Området hvor parken ligger − som frem til begyndelsen af 1700-tallet mest lignede en sandørken − blev i begyndelsen af 1900-tallet overdraget til "Ängelholms Hembygdsförening". En af initiativtagerne til parken, og en af dem som arbejdede mest målrettet med at få parken indrettet, var Malte Liewen Stierngranat, en svensk læderfabrikant (1871-1960). 

Parken blev indviet den 1. maj 1935. Det sydøstre hjørne af området husede det første parkanlæg. Gennem Stierngranat kom en kopi af Carl Eldhs skulptur Mor til parken og pryder nu "Stierngranats plads". Senere blev parken udbygget med fugledam, stier samt et par vænger, indhegnede græsarealer. Parken blev indhegnet med jord- og stengærder. De første dyr på stedet var fire dådyr fra "Slottsskogen" i Göteborg.

Museer 
 Luntertunstuen fra 1673.
 Den grönvallske gård opført 1817 og flyttet til parken 1994. Vilhelm Grönvall med familie boede på gården i begyndelsen af 1900-tallet.
 Klokkestabel fra Vittaryd i Småland med malerier fra bibelhistorien, af kunstneren Pär Siegård.
 Det tekniske museum opført 1992-1993 
 Skolemuseet opført 2000-2001. 
 Lædermuseet med blandt andet maskiner fra Grönvalls læderfabrik samt våben og tøj fra Ängelholms husarer ("Kronprinsens husarregemente"), indviet 2008.

Friluftsteater 
I parken findes en større og en mindre udendørsscene. Den store anvendes om sommeren ofte til friluftsteater.

Referencer

Eksterne henvisninger 
 Hjemmeside for Ängelholms Hembygdspark
 Hembygdsparkens historie fra Angelholm.se



Frilandsmuseer i Sverige
Skåne
Andreas Heusler (filolog)

Andreas Heusler (født 10 august 1865 i Basel, død 28. februar 1940 sammesteds) var en schweizisk-tysk filolog. Han var søn af juristen Andreas Heusler (1834-1921). 

Heusler var 1894–1919 ekstraordinær professor i nordiske sprog i Berlin og siden 1919 professor i samme fag i Basel. Heusler, der var æresmedlem af Videnskabsakademiet i Berlin og siden 1921 medlem af Videnskabernes Selskab i København, har udøvet en meget betydelig virksomhed som nordisk og germansk filolog med oldnordisk og metrik som hovedområder. Blandt Heuslers arbejder må nævnes Über germanischen Versbau (1894), Lied und Epos in germanischer Sagendichtung (1905), Deutscher und antiker Vers (1917) och Nibelungensage und Nibelungenlied (1921).

Kilder 
 

Filologer fra Schweiz
Germanister
Professorer fra Schweiz
Ansatte ved Humboldt-Universität zu Berlin
Ansatte ved Basels Universitet
Medlemmer af Videnskabernes Selskab
Medlemmer af Det Preussiske Videnskabsakademi
Hugo Loersch

Hugo Loersch (født 20. juli 1840 i Aachen, død 10. maj 1907 i Bonn) var en tysk retslærd og retshistoriker.

Loersch blev 1873 ekstraordinær og 1875 ordentlig professor i preussisk og fransk civilret ved Bonns Universitet. Han udgav adskillige skrifter, af hvilke må nævnes Weistümer der Rheinprovinz (I, 1900; i "Publikationen der Gesellschaft füur Rheinische Geschichtskunde").

Kilder

 

Retshistorikere fra Tyskland
Professorer fra Tyskland
Ansatte ved Bonns Universitet
Tyskere i 1800-tallet
Personer fra Aachen
Ugglan
Dagur B. Eggertsson

Dagur Bergþóruson Eggertsson (født 19. juni 1972) er en islandsk læge og politiker, der er borgmester i Reykjavik. Dagur er leder af Alliancen i byrådet og tidligere næstformand for partiet. Han har været borgmester siden 2014, og var tidligere borgmester i hundrede dage fra oktober 2007 til januar 2008.

Kommunalpolitisk karriere 
Dagur har siddet i Reykjavík byråd siden 2002, fra 2002 til 2006 for Reykjavíklisten, men siden da for det socialdemokratiske Alliancen. Han vandt Alliancens primærvalg i februar 2006 og har siden været partiets leder i byrådet.

Dagur var formand for byrådet i 2010-14, da Jón Gnarr var borgmester bakket op af en koalition mellem Alliancen og Det Bedste Parti. Efter Gnarrs afsked med politik i forbindelse med byrådsvalget i 2014 blev Dagur valgt til ny borgmester af en koalition mellem Alliancen, Lys Fremtid, Venstrepartiet - De Grønne og Piratpartiet.

Han har skrevet en biografi om Islands tidligere statsminister Steingrímur Hermannsson, der udkom i tre bind i 1998-2000.

Kilder 
 Dagur B. Eggertsson på Reykjavík Kommunes netsted

Læger fra Island
Borgmestre fra Island
Kommunalpolitikere fra Island
Personer fra Reykjavik
Faglitterære forfattere fra Island
Socialdemokrater fra Island
Andreas Heusler (1834-1921)

Andreas Heusler (født 30. september 1834 i Basel, død 2. november 1921 sammesteds) var en schweizisk retslærd. Han var søn af juristen Andreas Heusler (1802-1868) og far til filologen Andreas Heusler.

Heusler blev Dr. jur. 1856 i Berlin, 1859 privatdocent i Basel og 1863 ordentlig professor sammesteds. Hans juridiske evner tildrog sig snart regeringens opmærksomhed, 1859 udnævntes han til medlem af Basels civildomstol, 1860 og 1868 overdrogs det ham at udarbejde henholdsvis en borgerlig lovbog for Basel bg en forbundslov om eksekution og konkurs; udkastet til den første blev offentliggjort 1865, motiverne hertil 1868, men den Heusler her pålagte opgave måtte træde i skygge for den Huber tildelte mere omfattende og betydningsfulde at skrive en civilbog for hele Schweiz, et mål, der også blev nået ved Lovbogen af 10. december 1907. Som forfatter er Heusler nærmest beslægtet med Gierke; en energisk og tankefast ånd præger hans historisk-dogmatiske arbejder, således hans hovedværk Institutionen des Deutschen Privatrechts (I—II 1885 og 1886). Han har desuden skrevet Verfassungsgeschichte der Stadt Basel im Mittelalter (1860), Die Beschränkung der Eigentumsverfolgung bei Fahrhabe und ihr Motiv im deutschen Rechte (1871), Der Ursprung der deutschen Stadsverfassung (1872), Die Gewere (1872), også et af Heuslers ypperste skrifter, Deutsche Verfassungsgeschichte (1905) og en del akademiske arbejder, ofte med Basels forhold til emne, afhandlinger i tidsskrifter, blandt andet i det af ham udgivne Zeitschrift für schweizerisches Recht. 1892—1916 har Heusler udgivet 13 hefter Rechtsquellen des Kantons Tessin.

Kilder 

 
 

Jurister fra Schweiz
Professorer fra Schweiz
Ansatte ved Basels Universitet
Faglitterære forfattere fra Schweiz
Tysksprogede forfattere
Personer fra Basel
Instinkt (band)

Instinkt er en dansk folkrockgruppe bestående af Martin Seeberg, Louise Ring Vangsgaard, Søren Korshøj, Vivi di Bap og Malene Daniels Beck. De havde deres debut på Frederikssund Visefestival i 2000.

Deres debutalbum, HUR udkom i 2002, og fik fire ud af seks stjerner i musikmagasinet GAFFA.  Ved Danish Music Awards Folk i 2003 vandt albummet prisen som "Årets danske folk-album". Instinkt vandt desuden priserne som "Årets danske folk-artist (nutidig)" og "Årets folk debut", mens Vivi di Bap fik prisen som "Årets instrumentalist" for sine bidrag til HUR.

I 2006 udkom deres andet album under titlen Grum. Dette album fik fem ud af seks stjerner i GAFFA. Samtidig vandt Grum prisen som "Årets danske album" ved DMA Folk. Gruppen blev også nomineret til "Årets danske artist (nutidig)" og Seeberg blev nomineret til "Årets danske instrumentalist" ved samme prisoverrækkelse.

Medlemmer 
 Martin Seeberg - bratsch, fløjte, skalmeje, jødeharpe, vokal
 Louise Ring Vangsgaard - violin, vokal, 
 Søren Korshøj - violin, guitar, vokal
 Vivi di Bap - trommer, percussion, vokal, cello
 Malene Daniels Beck - elbas, kontrabas, vokal

Diskografi 
 2002 HUR
 2006 Grum

Referencer

Eksterne henvisninger 
 Instinkt på Discogs

 
Musikgrupper fra 2002
Vilhjálmur Þ. Vilhjálmsson

Vilhjálmur Þórmundur "Villi" Vilhjálmsson (født 26. april 1946 i Reykjavík) er en islandsk advokat og politiker for Selvstændighedspartiet. Han var Reykjavíks borgmester 2006-07. Han har siddet i byrådet i Reykjavík siden 1982.

Vilhjálmur tog studentereksamen (stúdentspróf) fra Verslunarskóli Íslands 1968 og juridisk embedseksamen fra Háskóli Íslands 1974.

Noter 

Borgmestre fra Island
Advokater fra Island
Personer fra Reykjavik
Hanna Birna Kristjánsdóttir

Hanna Birna Kristjánsdóttir (født 12. oktober 1966) er en islandsk politiker fra Selvstændighedspartiet. Hun var frem til 4. december 2014 indenrigsminister i Sigmundur Davíð Gunnlaugssons regering og næstformand i Selvstændighedspartiet, men måtte afgå fra ministerposten og senere også næstformandshvervet i partiet pga. en skandale om lækning af personfølsomme oplysninger. Hun afløstes på begge poster af Ólöf Nordal.

Kristjánsdóttir har en bachelor i statskundskab fra Háskóli Íslands i 1991 og en Master of Arts i international og europæisk politik fra Edinburgh Universitet i 1993.

Hun var Reykjavíks borgmester fra 21. august 2008 til 15. juni 2010, og sad i Altinget 2013-16.

Noter 

Ministre fra Island
Borgmestre fra Island
Politologer fra Island
Altingsmedlemmer
Alfred Heuss

Alfred Valentin Heuss (født 27. januar 1877 i Chur, død 9. juli 1934 i Gaschwitz ved Leipzig) var en tysk komponist.

Heuss studerede musik og musikvidenskab i München og Leipzig (under Kretzschmar) og har forfattet en række større og mindre skrifter vedrørende musikkens ældre historie. I 1904 blev Heuss redaktør af det store, ved 1. Verdenskrig opløste, Internationale Musikgesellschafts tidsskrift, hvortil han ydede mange og værdifulde bidrag, særlig vedrørende Johann Sebastian Bach; i 1919 udkom hans bog Kammermusik-Abende. 1921-29 var han redaktør for Zeitschrift für Musik.

Kilder 

 

Musikforskere fra Tyskland
Tyskere i 1800-tallet
Tyskere i 1900-tallet
Eduard von Heuss

Eduard von Heuss (født 5. juli 1808 i Oggersheim, død 24. oktober 1880 i Bodenheim) var en tysk maler. 

von Heuss hørte til den Corneliuske kreds i Rom. Han malede talrige portrætter af betydelige samtidige, således af Thorvaldsen 
(Thorvaldsens Museum, 1834), Cornelius (Berlins Nationalgalleri), Overbeck, storhertug Ludvig II af Hessen etc.

Kilder 

 

Portrætmalere
Malere fra Tyskland
Tyskere i 1800-tallet
Friedrich Müller (forfatter)

Friedrich Müller, kaldet Maler Müller, (født 13. januar 1749 i Kreuznach, død 23. april 1825 i Rom) var en tysk maler, kobberstikker og digter.

Han blev elev hos kunstmaleren Johann Christian von Mannlich i Zweibrücken, derpå hertugelig kobberstikker, og rejste 1774 til Mannheim, hvor friherre von Dalberg blev hans beskytter, og hvor han efter nogle års forløb blev kurfyrstelig kabinetsmaler. I 1778 tog han til Rom, hvor han levede som fremmedfører og 1781 under en sygdom gik over til katolicismen. Han blev 1798 forvist fra byen, men rejste i al hemmelighed tilbage. Det nyttede intet, at Ludwig Tieck og kong Ludvig af Bayern, der udnævnte ham til bayersk hofmaler, tog sig af ham — han forsumpede fuldstændig. Som digter er han en repræsentant for Sturm- und Drangperioden, søgende efter poetiske udtryksformer for sit splittede og urolige sind. Hans forfatterskab er broget som hans liv. Det omfatter Balladen og andre Gedichte (udgivne af Hans Graf Yorck 1873), hvor især idylliske natur- og folkelivsbilleder som Der Faun og Der Satyr Mopsus gør sig gældende. Fremdeles skuespil, der helt igennem bærer samtidens mærke, som Fausts Leben, Niobe og Die Pfalzgräfin Genoveva, hvor karaktererne fremtræder med dristig lidenskabelighed. Blandt hans ballader er især Soldatenabschied bleven folkelig og yndet. Sämtliche Werke udkom i 3 bind 1811 (2. udgave 1825) og Dichtungen 1868.

Kilder 

 

Malere fra Tyskland
Kobberstikkere fra Tyskland
Digtere fra Tyskland
Tyskere i 1700-tallet
Tyskere i 1800-tallet
Friedrich Konrad Müller

Friedrich Konrad Müller, kaldet Müller von der Werra (født 14. november 1823 i Ummerstadt i Sachsen-Hildburghausen, død 26. april 1881 i Leipzig) var en tysk digter. 

Müller var først apotekerlærling i Hildburghausen, studerede derpå farmaci og medicin i Heidelberg, senere i Zürich og Bern. Han blev læge i sidstnævnte by, da han på grund af sin holdning i revolutionsåret 1848 ikke kunde blive i Tyskland. Han opgav dog snart lægevidenskaben for digtekunsten og skrev en række friske digte, men evnede ikke at fornye sin digtning, der hurtig stivnede i rutine. Blandt hans samlinger er Reime (1849) og Das Buch der Lieder (1866) de betydeligste. Han udgav et par år før sin død Das Reichskommersbuch.

Kilder 

  

Læger fra Tyskland
Digtere fra Tyskland
Tysksprogede forfattere
Tyskere i 1800-tallet
Hur (album)

{{Album
  |Titel= HUR
  |Kunstner= Instinkt
  |Type= Studiealbum
  |Spor= 15
  |Genre= Folkemusik, folkrock
  |Længde= 
  |Indspillet= 
  |Udgivet= 19. september 2002
  |Producer= 
  |Udgiver= 
  |Før= 
  |Nu= HUR  (2002)
  |Efter= Grum  (2006)
  |Anmeldelser = * GAFFA 
}}HUR er debutalbummet fra den danske folkrockband Instinkt. Det blev udgivet den 19. september 2002.

Albummet fik fire ud af seks stjerner i musikmagasinet GAFFA''. Rootsworld.com roste blandingen af traditionelle folkemelodier og rockelementer.
Ved Danish Music Awards Folk i 2003 vandt albummet prisen som "Årets danske folk-album" og Vivi di Bap vandt prisen som "Årets instrumentalist" for sine bidrag til albummet.

Spor 
 "Nattens favn", Seeberg/Seeberg 
 "Ode til Dollerup Bakker", Vivi di Bap 
 "Lulus mood", Vangsgaard
 "Gøglerspiren", Korshøj/Korshøj
 "Lækkermåsen", Seeberg 
 "Vilde hvide", Korshøj/Trad.
 "Chutney", Seeberg 
 "Dance", Vangsgaard, Beck
 "Badutspringeren", Seeberg 
 "Philips polska", Korshøj 
 "Ben", Korshøj 
 "Disko hopsa", Korshøj/Korshøj 
 "Hvirvelvalsen", Seeberg 
 "Brombær", Beck/Vangsgaard

Medvirkende 
 Martin Seeberg - bratsch, fløjte, skalmeje, jødeharpe, vokal
 Louise Ring Vangsgaard - violin, vokal, 
 Søren Korshøj - violin, guitar, vokal
 Vivi di Bap - trommer, percussion, vokal, cello
 Malene Daniels Beck - elbas, kontrabas, vokal

Referencer 

Instinkt-album
Debutalbum fra 2002
Debutalbum fra Danmark
Hyrdehøj stadion

Hyrdehøj stadion er et stadion der  ligger i den sydvestlige del af Roskilde og grænser op til Hyrdehøjskoven.
Hyrdehøj stadion benyttes primært som atletikstadion - og blev anlagt i 1992 og er senest renoveret i 2012. I 2015 blev der opsat lysanlæg  med 8 lysmaster. Anlægget fremstår således pænt og velholdt.

Selve stadionet er omkranset af en vold med en markant beplantning, der skaber læ på stadionanlægget. I tilknytning til Hyrdehøj Stadion ligger enkelte bygninger, klubhuse til Hellas og Roar Atletik samt en dommertribune

Hyrdehøj Stadion bliver i dag primært benyttet af idrætsforeningerne  motion- og løbeklubben Hellas og atletikklubben Roar Atletik. Desuden benyttes Hyrdehøj stadion i dagtiden også af de nærliggende skoler og fritidsordninger

Der har været og bliver afholdt flere forskellige mindre og større atletikstævner på stadionet.

Bl.a. er der afholdt  
 DM i mangekamp
 NM i 10.000 m
 Øst/vest mesterskaber i Mangekamp
 SkoleOL lokal kvalifikations atletik stævner for folkeskoler fra 4 til 7 klassetrin

Eksterne kilder og henvisninger
Lokalplan Hyrdehøj Stadion 

Atletikstadioner i Danmark
Bygninger, konstruktioner og anlæg i Roskilde
Etableret i 1992
Sport i Roskilde
Marcus Rashford

Marcus Rashford MBE (født 31. oktober 1997) er en engelsk professionel fodboldspiller som spiller som angriber og kant for Manchester United. Marcus Rashford MBE har slægtninge i Saint Kitts and Nevis.

Klubkarriere

Manchester United 
Rashford blev født i Wythenshawe, Manchester, og begyndte at spille fodbold for Fletcher Moss Rangers i en alder af seks og tilsluttede sig akademiet i Manchester United i en alder af syv år.

Sæson 2015–16 
Rashford blev kaldt ind på førsteholdsbænken for første gang den 21. november 2015 i en Premier League-kamp mod Watford, som Manchester United vandt 2–1. Den 25. februar 2016 blev Rashford sent tilføjet til startopstillingen for Manchester United inden deres anden UEFA Europa League-kamp mod FC Midtjylland, efter at Anthony Martial blev skadet under opvarmningen. Denne debut markerede Rashford ved at score to mål i anden halvleg der endte med en 5–1-sejr. Rashfords mål gjorde ham til den yngste Manchester United-spiller nogensinde til at score i en europæisk turnering. Rekorden blev holdt af George Best. Rashford fik sin Premier League-debut mod Arsenal tre dage senere, hvor han igen scorede to gange og endda lavede en assist på det sidste mål i en 3-2-sejr hjemme, hvilket gjorde ham til den tredjeyngste målscorer for United i Premier League's historie efter Federico Macheda og Danny Welbeck. Den 20. marts scorede Rashford den eneste mål i et Manchester derby, som var hans holds første sejr i ligaen ude mod Manchester City siden 2013. I en alder af 18 år og 141 dage gjorde det Rashford til den yngste der nogensinde har scoret i et Manchester derby i Premier League, og samtidig den første spiller født i Manchester til at score derbyet siden Danny Welbeck i 2013.

Disse præstationer udløste snak om, at han skulle repræsentere England til EM 2016. Manchester Uniteds akademitræner Nicky Butt afviste dog disse spekulationer ved at kalde dem forhastede og potentielle skadelige for spillerend udvikling.

Karrierestatistikker

Æresliste

Referencer

Eksterne henvisninger 

 Profile på ManUtd.com 
 

Personer fra Manchester
Fodboldspillere fra England
Angribere (fodbold)
Fodboldspillere fra Manchester United F.C.
Personer fra Wythenshawe
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Ólöf Nordal

Ólöf Nordal (født 3. december 1966 i Reykjavík, død 8. februar 2017) var en islandsk jurist og politiker fra Selvstændighedspartiet, der fra 4. december 2014 til 11. januar 2017 var Islands indenrigsminister.

Ólöf Nordal var uddannet jurist og havde derudover en MBA fra Reykjavík Universitet. Hun var næstformand for Selvstændighedspartiet 2010-13 og igen fra 2015 til sin død.

Hun var 2007-13 valgt til Altinget. Fra 2007 til 2009 repræsenterede hun den nordøstlige valgkreds, siden 2009 Reykjavík syd. 4. december 2014 blev hun udnævnt til indenrigsminister i Sigmundur Davíð Gunnlaugssons regering som afløser for den skandaleramte Hanna Birna Kristjánsdóttir.

Eksterne henvisninger 
 Profil på Altingets netsted (islandsk)
 Kortprofil på Altingets netsted (engesk)

Noter 

Ministre fra Island
Altingsmedlemmer
Jurister fra Island
Personer fra Reykjavik
Splitalbum

Et splitalbum er et musikalbum hvor to eller flere bands eller kunstnere går sammen for at udgive et fælles album. Splitalbum reducerer udgifterne ved at udgive et album, ligesom det kan give større omtale at udgive sammen med andre bands. Dette gør at splitudgivelser ofte ses blandt nystartede bands og undergrundsmusik.

Et eksempel på et splitalbum er The Forest Is My Throne / Yggdrassil mellem de to norske metalbands Satyricon og Enslaved.

Album
In the Mist

In the Mist er den første demo fra det franske black metal-band Blut aus Nord. Den blev udgivet i 1993, da bandet stadig gik under navnet Vlad og kun bestod af frontmand Vindsval.

Spor 
Udgivet på kasettebånd. Den ene side af båndet er tomt.
 "Raging Chaos" - 6:15
 "In My Darkest Fantasy" - 3:39
 "Forgotten Land" - 4:05
 "The Seven Winters" - 4:00

Eksterne henvisninger 
 

Demoer
Blut aus Nord-album
Album fra 1993
Yggdrasil (Vlad-demo)

Yggdrasil er den anden demo fra det franske black metal-band Blut aus Nord. Den blev udgivet i 1994, da bandet stadig gik under navnet Vlad og kun bestod af frontmand Vindsval.

Spor 
Udgivet på kasettebånd. Den ene side af båndet er tomt.
 "Yggdrasil" - 5:42
 "Wotan's Quest of Wisdom" - 4:53
 "The Eternal Secret" - 5:10
 "Pure Black Philosophy" - 5:22
 "The Ninth Night" - 3:45

Eksterne henvisninger 
 

Demoer
Blut aus Nord-album
Album fra 1994